ബുള്ളുകള് കരുത്താേടെ ആഗോള സൂചനകള് ആവേശം പകരുന്നു അപൂര്വ്വ നേട്ടം കൈവരിച്ചു ടാറ്റ മോട്ടോഴ്സ് ഐടി യില് കാഴ്ചപ്പാട് മാറുന്നു 18,000നു മുകളില് ശക്തമായ റിക്കാര്ഡ് ക്ലോസിംഗില് നിഫ്റ്റി. സെന്സെക്സില് തുടര്ച്ചയായ അഞ്ചാം ദിവസവും ഉയര്ന്ന ക്ലോസിംഗ്. റിക്കാര്ഡുകള് തകര്ത്തു വ്യാപാരം തുടങ്ങിയ ഇന്നലെ റിക്കാര്ഡ് ക്ലോസിംഗും സാധിച്ചു. ഇന്ന് ആഗോള സൂചനകള് തുടര്കയറ്റത്തിന് അനുകൂലമാണ്. ഐടി കമ്ബനികളുടെ മികച്ച ഫലങ്ങളും കുതിപ്പിനു സഹായിക്കും. ലാഭമെടുക്കലിനുള്ള വില്പന സമ്മര്ദം ഉണ്ടാകുമെങ്കിലും വിപണി അതു മറികടക്കുമെന്നു ബ്രോക്കറേജുകള് കരുതുന്നു. നാളെ ഓഹരി വിപണിക്ക് അവധിയാണ്. സെന്സെക്സ് ഇന്നലെ 60,737.05ല് ക്ലോസ് ചെയ്തപ്പോള് നേട്ടം 452.74 പോയിന്്റ് 0.75 ശതമാനം. ഇതാേടെ ബിഎസ്ഇയുടെ വിപണിമൂല്യം 270.7 ലക്ഷം കോടി രൂപയായി. നിഫ്റ്റി 169.8 പോയിന്്റ് 0.94 ശതമാനം ഉയര്ന്ന് 18,161.75 ലാണു ക്ലോസ് ചെയ്തത്. നിഫ്റ്റി മിഡ് ക്യാപ് സൂചിക 1.54 ശതമാനം ഉയര്ന്നപ്പോള് സ്മോള് ക്യാപ് സൂചിക നേട്ടമുണ്ടാക്കിയില്ല. ടാറ്റാ മോട്ടോഴ്സിന്്റെ നേതൃത്വത്തില് വാഹന കമ്ബനികള് ഇന്നലെ കുതിച്ചു. നിഫ്റ്റി ഓട്ടാേ സൂചിക 3.43 ശതമാനം ഉയര്ന്നു. മെറ്റല് സൂചിക 1.46 ശതമാനവും ഐടി സൂചിക 1.14 ശതമാനവും നേട്ടമുണ്ടാക്കി. വിദേശികള് വാങ്ങാന് വന്നു വിദേശ നിക്ഷേപ സ്ഥാപനങ്ങള് ക്യാഷ് വിപണിയില് 937.31 കോടിയുടെ ഓഹരികള് വാങ്ങി. ആറു ദിവസം ക്യാഷ് വിപണിയില് അവര് വില്പനക്കാരായിരുന്നു. ഫ്യൂച്ചേഴ്സിലും ഓപ്ഷന്സിലും അവര് കൂടുതല് സജീവമാണ്. സ്വദേശി ഫണ്ടുകള് ഇന്നലെ 431.72 കോടിയുടെ ഓഹരികള് വിറ്റു. വിലക്കയറ്റവും ഫെഡ് മിനിറ്റ്സും വിപണിയെ നയിച്ചു യൂറോപ്യന് ഓഹരി സൂചികകള് ഇന്നലെ ചെറിയ തോതില് ഉയര്ന്നു. യുഎസ് വിപണി ഇന്നലെ ചാഞ്ചാടി. ചില്ലറ വിലക്കയറ്റം വാര്ഷികമായി 5.4 ശതമാനവും കഴിഞ്ഞ മാസത്തെ അപേക്ഷിച്ച് 0.4 ശതമാനവും വര്ധിച്ചു. രണ്ടും പ്രതീക്ഷയിലധികമായിരുന്നു. കഴിഞ്ഞ ഫെഡ് കമ്മിറ്റി യോഗത്തിന്്റെ മിനിറ്റ്സും ഇന്നലെ പുറത്തുവന്നു. കടപ്പത്രം വാങ്ങല് നവംബര് പകുതിയിലോ ഡിസംബറിലോ കുറയക്കാനാരംഭിച്ച് 2022 പകുതിയോടെ തീര്ക്കണമെന്ന് അതില് പറഞ്ഞു. രണ്ടു കാര്യങ്ങളും വിപണി പ്രതീക്ഷയ്ക്ക് അനുഗുണമായിരുന്നതിനാല് വിപണി തിരിച്ചു കയറി. നാസ് ഡാക് കാര്യമായ നേട്ടമുണ്ടാക്കിയപ്പോള് ഡൗ ജോണ്സ് നാമമാത്രമായി താണു. ഇന്നു രാവിലെ യുഎസ് ഫ്യൂച്ചേഴ്സ് ഉയര്ച്ചയിലാണ്. ഏഷ്യന് ഓഹരികളും നല്ല നേട്ടത്തോടെ തുടങ്ങി. ജപ്പാനിലെ നിക്കെെ സൂചിക ഒരു ശതമാനം കയറി. ഡെറിവേറ്റീവില് ആവേശം സിംഗപ്പുര് എക്സ്ചേഞ്ചിലെ ഡെറിവേറ്റീവ് വിപണിയില് എസ്ജിഎക്സ് നിഫ്റ്റി ഇന്നലെ 18,218 വരെ ഉയര്ന്നു. ഇന്നു രാവിലെ 18,259 ലേക്ക് കയറി. ഇന്ത്യന് വിപണി നല്ല ഉണര്വോടെ തുടങ്ങുമെന്ന പ്രതീക്ഷയാണു ഡെറിവേറ്റീവ് വ്യാപാരത്തില് കാണുന്നത്. വിപണി ബുളളിഷ് ആണെന്നും 18,300 18,400 ലേക്കു നിഫ്റ്റി ലക്ഷ്യം ഉയരുമെന്നും സാങ്കേതിക വിശകലന വിദഗ്ധര് പറയുന്നു.18,225 ലും 18,280 ലും തടസങ്ങള് പ്രതീക്ഷിക്കാം. 18,075 ലും 17,990ലും സപ്പോര്ട്ട് ഉണ്ട്. ക്രൂഡ് ഓയില് വില ചെറിയ കയറ്റിറക്കങ്ങളോടെ തുടര്ന്നു. ബ്രെന്്റ് ഇനം ക്രൂഡ് അല്പം ഉയര്ന്ന് 83.5 ഡോളറിലെത്തി. യുഎസ് സ്റ്റോക്ക് കണക്ക് ഇന്നു രാത്രി വന്ന ശേഷമേ വിലയില് കാര്യമായ ചലനം പ്രതീക്ഷിക്കുന്നുള്ളു. വ്യാവസായിക ലോഹങ്ങള് ചെറിയമേഖലയില് നീങ്ങി. ചെമ്ബും അലൂമിനിയവും മറ്റും ഉയര്ന്നപ്പോള് ഇരുമ്ബയിര് താണു. മൂന്നു ദിവസം മുമ്ബ് 130 ഡോളറിലായിരുന്ന വില ഇന്നലെ 122 ഡോളറിലെത്തി. സ്വര്ണത്തിനു വലിയ കയറ്റം വിലക്കയറ്റം കൂടിയതും കടപ്പത്രം വാങ്ങല് അവസാനിക്കാന് പോകുന്നതും സ്വര്ണത്തിനു കരുത്തായി. രണ്ടു ശതമാനം കുതിപ്പാണ് ഇന്നലെ സ്വര്ണ വിലയില് ഉണ്ടായത്. 1757 ഡോളറില് നിന്ന് 1797 ഡോളര് വരെ ഉയര്ന്നു. ഇന്നു രാവിലെ അല്പം താണ് 1791 ഡോളറിലായി. ഡോളര് സൂചിക 94.01ലേക്കു താണു. ഇന്നലെയും ഇന്ത്യന് രൂപ നേട്ടമുണ്ടാക്കി. 15 പൈസ കുറഞ്ഞ് 75.37 രൂപയിലേക്കു ഡോളര് താണു. ഇന്നും രൂപ നേട്ടമുണ്ടാക്കുമെന്നാണു പ്രതീക്ഷ. ഐടി റിസല്ട്ടുകള് ആവേശമാകും ഐടി ഓഹരികളുടെ വളര്ച്ച അവസാനിച്ചെന്ന പ്രചാരണങ്ങള്ക്ക് അവസാനം കുറിക്കുന്നതായി ഇന്നലെ പുറത്തു വന്ന ഐടി കമ്ബനി റിസല്ട്ടുകള്. ഇന്ഫോസിസ് ടെക്നോളജീസ്, വിപ്രോ, മൈന്ഡ് ട്രീ എന്നിവ ബ്രോക്കറേജുകളുടെയും അനാലിസ്റ്റുകളുടെയും പ്രവചനങ്ങളേക്കാള് മികച്ച റിസല്ട്ടാണ് പുറത്തുവിട്ടത്. മൂന്നു കമ്ബനികളും വരുമാനം, ലാഭ മാര്ജിന് എന്നിവ പ്രതീക്ഷയേക്കാള് മെച്ചപ്പെടുത്തി. ഭാവി പ്രതീക്ഷയും മെച്ചമാണ്. ഇന്ഫോസിസിന്്റെ ലാഭം വാര്ഷികാടിസ്ഥാനത്തില് 11.9 ശതമാനവും പാദാടിസ്ഥാനത്തില് 4.4 ശതമാനവും വര്ധിച്ചു. വരുമാനത്തില് 6.1 ശതമാനം വര്ധനയേ ഉള്ളു. അടുത്ത പാദത്തിലെ വരുമാനം 16.517.5 ശതമാനം വളരുമെന്നാണു പുതിയ പ്രതീക്ഷ. നേരത്തേ പറഞ്ഞിരുന്നത് 1416 ശതമാനം വളര്ച്ചയാണ്. ലാഭ മാര്ജിന് പ്രതീക്ഷ 2224 ശതമാനം നിലനിര്ത്തി. ശമ്ബളച്ചെലവ് കൂടിയത് ലാഭ മാര്ജിനില് നേരിയ കുറവ് വരുത്തി 23.6 ശതമാനമാക്കി. കമ്ബനിയിലെ കൊഴിഞ്ഞുപോക്ക് തലേപാദത്തിലെ 13.9 ശതമാനത്തില് നിന്ന് 20.1 ശതമാനമായി വര്ധിച്ചു. വിപ്രോയുടെ അറ്റാദായം തലേ പാദത്തെ അപേക്ഷിച്ച് 9.6 ശതമാനം താണു. എങ്കിലും അനാലിസ്റ്റുകളുടെ പ്രവചനത്തേക്കാള് അധികമായി ലാഭം. വരുമാനം 7.7 ശതമാനം കൂടിയതും പ്രവചനത്തേക്കാള് മെച്ചമായി. ചെലവുകളും നികുതിയും കൂടിയതാണ് ലാഭം കുറച്ചത്. അടുത്ത പാദങ്ങളിലെ വരുമാന പ്രതീക്ഷ ഉയര്ത്തി. കമ്ബനി ജീവനക്കാര്ക്കുള്ള ചെലവ് എട്ടു ശതമാനം വര്ധിപ്പിച്ചിട്ടും കൊഴിഞ്ഞുപോക്ക് തലേ പാദത്തിലെ 15.5 ശതമാനത്തില് നിന്ന് 20.5 ശതമാനമായി ഉയര്ന്നു. മൈന്ഡ് ട്രീ യുടെ വരുമാനം 34.3 ശതമാനവും അറ്റാദായം 57.2 ശതമാനവും വര്ധിച്ചു. ഡോളര് കണക്കിലും ഇവ ഇത്ര തന്നെ വര്ധിച്ചു. തലേ പാദത്തെ അപേക്ഷിച്ചു വരുമാനം 12.7 ശതമാനം കൂടി. ലാഭ മാര്ജിന് 20.5 ശതമാനമുണ്ട്. ജീവനക്കാരുടെ കൊഴിഞ്ഞുപോക്ക് 17.7 ശതമാനമാണ്. ടിസിഎസ് റിസല്ട്ട് പ്രതീക്ഷയിലും താഴെയായി. ഇപ്പോള് ഇന്ഫോസിസും വിപ്രാേയും പ്രതീക്ഷയിലും മെച്ചമായി. കമ്ബനിക്കാണോ അനാലിസ്റ്റുകള്ക്കാണോ തെറ്റിയത്? അനാലിസ്റ്റുകളുടെ തെറ്റായ പ്രവചനങ്ങളുടെ അടിസ്ഥാനത്തില് വിപണിയില് ഓഹരിവില കൂടുകയും കുറയുകയും ചെയ്യുമ്ബോള് നിക്ഷേപകര്ക്കു വരുന്ന നഷ്ടത്തിന് ആരു സമാധാനം പറയും എന്ന ചോദ്യം ബാക്കിയാണ്. ടിസിഎസ് റിസല്ട്ടിനു പിന്നാലെ ഐടി ഓഹരികള് ഇടിഞ്ഞത് ആരെയാണു സഹായിച്ചത് എന്നും ചോദിക്കാം. ടിസിഎസ് രണ്ടാം പാദത്തില് 25.6 ശതമാനം ലാഭമാര്ജിന് നേടിയപ്പോള് ഇന്ഫോസിസ് 23.6 ശതമാനവും വിപ്രോ 17.8 ശതമാനവുമാണു നേടിയത്. ലാഭ വര്ധനയിലും ടിസിഎസായിരുന്നു മുന്നില്. എന്നാല് വരുമാന വളര്ച്ചയില് ഇന്ഫോസിസും വിപ്രോയും മുന്നില് കയറി. ടാറ്റാ മോട്ടോഴ്സില് ഇലക്ട്രിക് കുതിപ്പ് ടാറ്റാ മോട്ടോഴ്സിന്്റെ ഇലക്ട്രിക് വാഹന ബിസിനസില് പ്രൈവറ്റ് ഇക്വിറ്റി സ്ഥാപനം ടിപിജി 100 കോടി ഡോളര് 7500 കോടി രൂപ മുടക്കുന്നത് ഇന്നലെ ടാറ്റാ മോട്ടോഴ്സ് ഓഹരിക്കു വലിയ കുതിപ്പു നല്കി. ഓഹരിവില ലക്ഷ്യം ഉയര്ത്താല് വിദേശ ബ്രോക്കറേജുകള് മത്സരിച്ചു. ഒരു വര്ഷത്തിനുള്ളില് വൈദ്യുത വാഹന നിര്മാണത്തിനു 15,000 കോടിയില് പരം മുടക്കാനാണു കമ്ബനി ഉദ്ദേശിക്കുന്നത്. ഇതു വലിയ മൂല്യവര്ധനയ്ക്കു കാരണമാകുമെന്നാണു നിഗമനം. ടാറ്റാ മോട്ടോഴ്സ് ഓഹരി വില ഇന്നലെ 20.45 ശതമാനം ഉയര്ന്നു. ലാര്ജ് ക്യാപ് ഓഹരികളില് ഇത്തരം കുതിച്ചു ചാട്ടം അപൂര്വമാണ്. വാഹനങ്ങള്ക്കു വേണ്ട ബാറ്ററികള് നിര്മിക്കാന് ടാറ്റാ കെമിക്കല്സിനെ ഉപയോഗിക്കും എന്നത് ടാറ്റാ കെമിക്കല്സ് ഓഹരിയെ 14.04 ശതമാനവും ചാര്ജിംഗ് സ്റ്റേഷനുകളുടെ നടത്തിപ്പ് നേടുമെന്നത് ടാറ്റാ പവറിന്്റെ വില 14.5 ശതമാനവും ഉയര്ത്തി. ലിസ്റ്റ് ചെയ്ത ടാറ്റാ ഗ്രൂപ്പ് കമ്ബനികളുടെ വിപണി മൂല്യം ഇന്നലെ 64,217 കോടി രൂപ വര്ധിച്ചു. ഇതില് 30,592 കോടി ടാറ്റാ മോട്ടോഴ്സില് നിന്നാണ്. ഗ്രൂപ്പിന്്റെ മൊത്തം വിപണി മൂല്യം 23.57 ലക്ഷം കോടി രൂപയായി. ബിഎസ്ഇ യുടെ മൊത്തം വിപണി മൂല്യത്തിന്്റെ 8.7 ശതമാനം വരുമിത്. ടാറ്റാ മോട്ടോഴ്സ് വൈദ്യുത വാഹന വിപണിയില് തുടക്കക്കാര് എന്ന നിലയില് ഒന്നാം സ്ഥാനം നേടുമെന്നാണു വിലയിരുത്തല്. കമ്ബനിയുടെ വരുമാനം പ്രതിവര്ഷം 16 ശതമാനം വളരുമെന്ന് ബ്രോക്കറേജുകള് കണക്കാക്കുന്നു. 565 രൂപ വരെ ഓഹരി കയറുമെന്ന് ജെഫെറീസ് വിലയിരുത്തി.ഇന്നലെ 506.75 രൂപയിലാണു ക്ലോസ് ചെയ്തത്. This section is powered by Muthoot Finance